61 
hovedsageligt er urteagtige Planter med korte Livsperioder, der 
her danne Floraens Hovedmasse. 
Buske og Halvhnske findes knii i Græsmarkerne, hvor især 
Waltheria americana og Melochia nodiflora forekomme almindeligt, 
og langs Bækkene, hvis Leier som oftest indfattes af Gnavabiisken 
{Psidium Guava) og den stedse blomstrende Wedelia buphthalmoides. 
der ligner en lille Solsikke, ligesom der ogsaa hyppigt langs Bæk¬ 
kene forekomme nogle af de almindelige Skovtræer, især det løv¬ 
rige „Bastard-Maliogony“ (Andira inermis) og Almond-Træet {Ter- 
minalia Catappa) saavelsom enkelte Kaalpalmer {Oreodoxa oleracea). 
Ogsaa langs Veiene findes hyppigt plantede Eækker af Træer, 
især den allerede nævnte Kaalpalme, hvis lodrette Stammer ligne 
Søiler af smukt tilhuggen graa Sandsten, Mamey-Træet {Maimnea 
americana), et af de løvrigeste og tætteste Træer i Troperne, og 
det ligeledes allerede owitalte Thibet-Træ, som uheldigvis en Tid 
af Aaret taber sit Løv og fra December til April kun bærer sine 
tynde, gule, klapprende Bælge. 
Foruden disse faa træagtige Former, af hvilke de fleste endog 
skylde Menneskets Virksomhed deres Tilstedeværelse og Bestaaen, 
findes der derimod i det dyrkede Bælte endnu en stor Kigdom af 
urteagtige Planter, hvoraf de fleste her, som overalt, synes afliængige 
af Culturen, idet kun denne skaffer dem den fornødne Luft og til¬ 
strækkeligt Lys, hvorfra de perennerende træagtige Væxter snart 
vilde udelukke dem. Mange af disse Frter blive ved deres store 
Mængde til Ukrudtsplanter, som kun en hyppig Lugning kan for¬ 
hindre fra at udbrede sig paa de dyrkede Planters Bekostning. 
Hertil høre især de vidt udbredte Læbeblomster Leonurus 
Sibiriens , Leueas martinicensis og især Leonotis nepetæfolia , som 
almindeligt kaldes „Holy Stock“ og ofte bedækker hele Brakmarker 
med sine indtil 4 Fod høie Planter. Fortrinsvis Ukrudtsplanter 
ere endvidere Argemone mexicana, som paa Grund af sine piggede 
Blade kaldes „Yellow Thistle“, Tribulus maximus, Borrera verticil- 
lata, Boerhaavia paniculata og erecta, Stachytarpha jamaicensis, 
Croton lobatus o. fl. 
